за заштита на податоците е зголемен и нивната обука е подобрена, но исто така четворица од персоналот си заминаа. Дирекцијата го достави својот прв извештај до Европравда за заштита на лични податоци во системот на јавното обвинителство. Законодавството за засегнатиот сектор, сè уште не е усогласено со законодавството за заштита на податоци и потребни се далеку поголеми напори за да се обезбеди дека Дирекцијата е систематски консултирана за сите нови политики и нацрт - закони. Заради целосно усогласување со acquis потребно е и дополнително прилагодување на законодавството за заштита на податоци .

#### Заклучок

Земјата веќе ги има завршено поголемиот дел од реформите и ги има воспоставено потребните правни и административни структури во оваа област. Сепак, постои ризик од влошување во некои области, вклучувајќи го судството и борбата против корупција. Потребни се дополнителни напори за заштита на независноста на судиите, за да се подобри квалитетот на правдата и да се олесни пристапот до правдата. Многу поголем фокус треба да се даде на ефикасно спроведување на постојната рамка за фундаментални права, особено во однос на финансирање, екипирање, подигнување на свеста, меѓуинституционална соработка и стратешко планирање, особено во области како што се затворите, правата на децата, анти - дискриминација, правата на ЛГБТИ и Ромите. Состојбата со слободата на изразување и понатаму е проблематична и потребни се поголеми напори за подобрување на културата на медиумите.

### 4.24. Поглавје 24: правда, слобода и безбедност

Во областа на миграции , Законот за странците дополнително е усогласен со ЕУ acquis , особено за заедничките стандарди и постапки за реадмисија на државјани на трети земји, правото на семејно обединување, долгорочен престој и условите за прием на државјани на трети земја за целите на научните истражувања. Веќе е воспоставена базата на податоци за странци, која опфаќа азил, миграции и визи, а на крајните корисници и администратори им се дава обука, со цел базата да стане функционална во текот на есента. Граничните контроли се засилени, а бројот на откриени нерегуларни мигранти е зголемен за 66% во 2013 година (за вкупно 1132), во споредба со 2012 година (682). Бројот на откриени обиди за шверц исто така е зголемен, за околу 44%. Најголем број на случаи се откриени на граничниот премин со Грција. Сè уште се потребни понатамошни напори, особено на границите со Грција и Србија, каде е главниот транзитен пат за нелегална миграција. Во 2013 година, 1 328 луѓе се вратени според спогодбата со ЕУ за реадмисија, која продолжува да се спроведува без проблеми. Во однос на сместување и инфраструктура, физичките услови и административниот капацитет на Центарот за странци сè уште не се доволни за да се справат со зголемениот број на мигранти кои транзитираат низ земјата. Капацитетот за развој на миграциона политика останува слаб и сè уште се потребни понатамошни систематски напори и стратегиско планирање за управување со миграциските текови. Земјата нема доволен капацитет за приведување и идентификување на нерегуларни мигранти без документи. Во минатото, ова често го попречуваше започнувањето на постапки за враќање, што го намали предупредувачкиот ефект на мерките за контрола на граница.

Во 2013 година, се поднесоа 1 323 барања за азил (значително зголемување од 527 во 2012 година); меѓутоа, во 1266 случаи (96 %) постапката за азил била прекината бидејќи се сметало дека барателите целосно го повлекле нивното барање со напуштање на прифатниот центар. Реновирањето на Центарот за азил е во тек и неговиот капацитет е малку подобрен со вработување на три дополнителни членови. Тој продолжува да биде цел на организирани криминални групи вклучени во шверц на мигранти и потребни се и посилни мерки за да се отстрани овој феномен. Треба да се зајакне соработката помеѓу Одделението за азил при Министерството за внатрешни работи и Центарот за азил со цел да се подобри пристапот до постапката за азил. Центарот има приемни часови во кои барателите на азил може да се сретнат со определен претставник на единицата за азил, но тие се ограничени на два часа, двапати неделно и не постои постојан претставник во рамки на Центарот. Воспоставувањето на база на податоци за проверка на лични податоци, фотографии и отпечатоци од прсти на барателите на азил сè уште напредува многу бавно и сè уште постојат тешкотии во обезбедување толкувач за време на интервјуата со барателите на азил. Управниот суд продолжува да постапува по жалбите за азил, повеќе на техничка отколку суштинска основа. Стапката на признавање на азил сè уште е многу ниска. Во 2013 година, статус на бегалец е доделен на 1 лице, а во првата половина на 2014 на 10 лица, од кои сите доаѓаат од Сирија. Во моментов има 543 лица под супсидијарна заштита. Што се однесува до достапноста на услугите, Одделението за азил обезбеди 54 баратели на азил со документи за идентификација во 2013 година (пораст од 31 минатата година) и подготвени се информативни брошури за постапката за азил и прием. Програмата за интегрирање на корисниците на меѓународна заштита е усвоена и Центарот за интеграција на бегалци и странци продолжи да ја спроведува Стратегијата за интеграција, вклучувајќи и преку изградба на 20 социјални станбени единици. Во 2013

46